|  |  |  |
| --- | --- | --- |
| **Titular de proiect:****S.C. ASPECTLINE GROUP SRL***Faza de proiectare:* ***D.T.A.C.*** | **MEMORIUL DE PREZENTARE**conform conținutului cadru prevăzut în Anexa 5E din Legea nr 292/2018 ***privind evaluarea impactului anumitor proiecte publice și private asupra mediului*****întocmit****conform Deciziei etapei de evaluare inițială nr. 342/ 14.07.2023 emisa de APM Dâmbovița*****pentru proiectul:*****“Hală industrială”**din**judeţul Dâmbovița, com. Crevedia, sat Mănăstirea,****Calea Dârzei II, nr. 235E** | 2023 |

**I. Denumirea proiectului: “Hală industrială, împrejmuire, acces peste CN 453, racord utilități”**

**II. Titular:**

 - **numele**: ***S.C. ASPECTLINE GROUP SRL***

 - **adresa poştală**: Comuna Crevedia, Sat Manastirea, Str. Darzei II, Nr.235, T42 P239/i/5, C1, Biroul Nr. 4, Județul Dâmbovița, telefon 0740328584,

email: office@aspectline.ro, site: [www.aspectline.ro](http://www.aspectline.ro)

 - **Amplasamentul proiectului:** comuna Crevedia, sat Mănăstirea, strada Dârzei II nr. 235E, județul Dâmbovița, tarla 56, parcela 455/7, identificat cu număr cadastral 82371, intabulat în cartea funciară nr. 82371 a loc. Crevedia, județ Dâmbovița.

 - **reprezentanţi legali/împuterniciţi, cu date de identificare**: DUNAI NICOLAE, administrator, CI MZ 919745, dom. Strada Principala nr. 129, sat Măcărești, comuna Prisăcani, județul Iași, telefon 0740328584 office@aspectline.ro

 - **proprietar/beneficiar**: S.C. ASPECTLINE GROUP S.R.L., înregistrată la Oficiul Registrului Comertului sub nr. J15/1888/2019, CUI: RO42033070 cu sediu: Comuna Crevedia, Sat Manastirea, Str. Darzei II, Nr.235, T42 P239/i/5, C1, Biroul Nr. 4, Județul Dâmbovița

 *-* responsabil pentru protecţia mediului: consilier A.A.A. Mădălina Cursaru

 - Proiectant general: S.C. Ramiva Consult S.R.L.

 - Proiectant de specialitate: arh. Drăgan Costel, sing. Ion Lucian

 - Faza: D.T.A.C.

**III. Descrierea caracteristicilor fizice ale întregului proiect:**

 Încadrarea proiectului conform Deciziei etapei de evaluare inițială nr. 342/ 14.07.2023, emisă de Agenţia pentru Protecţia Mediului Dâmbovița, este:

* conform Legii nr. 292/2018 privind evaluarea impactului anumitor proiecte publice și private asupra mediului, proiectul se încadrează la punctul 10, lit. b, din Anexa 2 “proiecte de dezvoltare urbană”;
* proiectul propus nu intră sub incidența art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări şi completări prin Legea nr. 49/2011, cu modificările și completările ulterioare;
* proiectul propus nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.
1. **un rezumat al proiectului:**

S.C. ASPECTLINE GROUP SRL, proprietarul terenului intravilan cu număr cadastral 82371, cu suprafața de 1500 mp, dorește să realizeze pe amplasamentul studiat o hală industrială cu structură metalică din profile metalice și beton armat, cu destinație de depozitare a materialelor din lemn compozit (produse finite) și împrejmuirea construcției. Forma în plan a terenului conferă și forma construcției propuse, aceasta fiind de tip „dreptunghiulară”, cu orientare central și o organizare concentrată, bine definită. Construcția are dimensiunile în plan 40,39m x 15,04m, înălțime liberă interioară Hi=6,00m. Pe traveele dintre axele 1-3, s-a proiectat un planșeu intermediar, pentru spații cu destinația de birouri. Construcția propusă se va executa la circa 17,00 ml față de gardul ce delimitează curtea de drumul de acces, în partea de Sud a terenului. Construcția este compusă din Parter și Etaj, compartimentate astfel:

* Spațiu pentru depozitare și atelier
* Showroom
* Birouri, vestiare și alte încăperi de serviciu

Terenul pe care se va amplasa hala are o suprafață de 1500 mp, nu a mai fost construit pe acest amplasament și în prezent este liber de orice sarcină înaintea începerii lucrărilor de construcție. Construcția propusă este izolată, fără construcții în imediata apropiere. Construcția se va încadra în prevederile PLANULUI URBANISTIC ZONAL aprobat prin HCL nr. 48 din 19/12/2013, zona ID – unități industrial și de depozitare – UTR 9, respectând indicatorii urbanistici și regim de înălțime: P+1, unde H coama 10 m, precum și regimul de aliniere.

**b) justificarea necesităţii proiectului** *–* valorificarea terenului proprietate privată în scopul dezvoltării unei activități nepoluante de „prezentare, comercializare, depozitare și transport”, care este una benefică și se pretează ca amplasare ținând cont de prevederile PUG-ului aprobat. Beneficiarul apreciază că investiția va fi profitabilă, ceea ce va atrage cu sine creșterea încasărilor în bugetul public local prin taxe și impozite. Totodată, urmare a activității desfășurate, investitorul va contribui la dezvoltarea socio-economică a zonei, inclusiv prin crearea locurilor de muncă, oportunitate pentru locuitorii comunei Crevedia.

**c) valoarea investiţiei**: 165309,21 lei

**d) perioada de implementare propusă**:

**e) planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente)** – anexate la dosar;

**f) o descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcţie şi altele):**

*Regimul juridic*: proprietate privată persoană juridică SC ASPECTLINE GROUP SRL, identificat cu număr cadastral cu număr 82371, intabulat în cartea funciară nr. 82371 a loc. Crevedia, județ Dâmbovița

*Regimul economic:* Terenul pe care se va amplasa hala are o suprafață de 1500 mp, nu a mai fost construit pe acest amplasament și în prezent este liber de orice sarcină înaintea începerii lucrărilor de construcție. Construcția propusă este izolată, fără construcții în imediata apropiere. Folosința actuală a terenului: intravilan arabil – curte, cu suprafața de 1500 mp (conform Certificatului de Urbanism nr. 105 din 13/03/2023).

Destinația conform PUZ aprobat prin HCL nr. 14 din 30/03/2017, terenul se află în zona ID – unități industrial și de depozitare – UTR 9.

Nu este expus la riscuri antropice și/sau naturale și nu se află în zona de protecție a vreunui monument istoric înscris în LMI.

Terenul se prezintă plan, iar natura terenului de fundare – normală, cu presiunea convențională de calcul Pc = 120kPa.

Din punct de vedere al riscului geotehnic, terenul se încadrează în categoria geotehnică II cu risc geotehnic de tip moderat.

Conform normativ P100-1/2013, construcția propusă se încadrează în clasa de importanță III, categoria de importanță C (normală) conform HG 766/1997. Construcția propusă este izolată, fără construcții în imediata apropiere.

Vecinii construcției propuse sunt:

* Nord: Lot 2 (nr. cadastru 82372) – pe o lungime de 22,70 m, distanța de 7,30 ml;
* Est: Lot 2 (nr. cadastru 82372) – pe o lungime de 64,70 m, distanța de 2,00 ml;
* Sud: DE 453 (DC 158) – pe o lungime de 23,0 m, distanța de 17,00 ml;
* Vest: Lot 2 (nr. cadastru 82372) – pe o lungime de 67,57 m, distanța de 5,75 ml.

Beneficiarul investiției dorește să realizeze pe amplasamentul studiat o hală industrială cu structură metalică din profile metalice și beton armat, cu destinație de depozitare a materialelor din lemn compozit (produse finite) și împrejmuirea construcției. Forma în plan a terenului conferă și forma construcției propuse, aceasta fiind de tip „dreptunghiulară”, cu orientare central și o organizare concentrată, bine definită. Construcția are dimensiunile în plan 40,39m x 15,04m, înălțime liberă interioară Hi=6,00m. Pe traveele dintre axele 1-3, s-a proiectat un planșeu intermediar, pentru spații cu destinația de birouri. Construcția propusă se va executa la circa 17,00 ml față de gardul ce delimitează curtea de drumul de acces, în partea de Sud a terenului.

Accesul carosabil și pietonal se asigură din strada Dârzei II (DC 158) peste CN 453.

 Sd. propus este de 607,00 mp Sd. existent este de 0,00 mp

 Sc. propus este de 761,83 mp Sc. existent este de 0,00 mp

 Su. propus este de 726,77 mp Su. existent este de 0,00 mp

 POT propus 40,46% POT existent 0,00%

 CUT propus 0,48 CUT existent 0,00

Construcția este compusă din Parter și Etaj compartimentată astfel:

Parter – Depozit materiale – Su=433,41 mp pardoseală beton elicopterizat

 Showroom Su=109,92 mp pardoseală beton gresie

 Casa scării Su=4,80 mp pardoseală gresie

 Debara Su=3,45 mp pardoseală gresie

 Wc Su=1,44 mp pardoseală gresie

 Wc Su=1,44 mp pardoseală gresie

 Hol Su=3,96 mp pardoseală gresie

 Hol Su=3,45 mp pardoseală gresie

 Bucătărie Su=10,50 mp pardoseală gresie

 Bucătărie Su=7,60 mp pardoseală gresie

 Wc Su=1,44 mp pardoseală gresie

 Spațiu tehnic Su=2,04 mp pardoseală gresie

Etaj – Hol Su=72,46 mp pardoseală gresie

 Birou 1 Su=9,35 mp pardoseală parchet

 Birou 2 Su=9,35 mp pardoseală parchet

 Birou 3 Su=16,66 mp pardoseală parchet

 Birou 4 Su=12,80 mp pardoseală parchet

 Birou 5 Su=12,80 mp pardoseală parchet

 Total = 726,77 mp

Înălțimea liberă a parterului = 6,00 ml. (parter+2,80 m etaj 2,80m). Accesul este posibil pentru spațiu depozitare prin fațada vestică, iar showroom prin fațada nordică, prin intermediul unei căi de acces din care se face distribuirea către spații.

Sistemul constructiv este din stâlpi metalici HEA 300, grinzi metalice IPE 270. Acoperișul în două ape, este alcătuit ca un cadru rigid din pane teavă 80x40x4 mm și contravânturi din teavă 60x40x3 mm. Închiderea construcției este realizată din perei din panouri sandwich termoizolante, fixate de stâlpi metalici.

Planșeul intermediar pe cele două travei și scara de acces din profile metalice.

Sistemul de fundare este de tip fundații izolate 2,00x1,60 m din beton armat legate între ele cu grinzi fundație pe cele două direcții. Cota de fundare este de 1,50 m față de cota terenului natural și 1,20 m față de cota „zero”. Șarpanta se execută din grinzi metalice cu învelitoare din tablă cutată sendwich vopsită statică, care este montată pe grinda metalică prin intermediul panelor metalice.

Construcțiile sunt prevăzute cu următoarele utilități: apă, canalizare (fosă septică vidanjabilă), energie electrică. Apa pluvială de pe învelitoare se va colecta în interiorul incintei, prin intermediul jgheaburilor și burlanelor metalice inoxidabile, zincate sau vopsite.

Compartimentările interioare se realizează din gipscarton, delimitări din sticlă securizată si panori tip sandwish cu diferite grade de rezistenţă la foc.

Împrejmuirea spre strada de acces are înălțimea maximă de 2,00 metri, din plasă sudată bordurată pe tot perimetrul incintei. Poarta de acces auto va fi din două panouri cu deschidere spre interior. Gardurile spre limitele separative ale parcelei vor avea o înălțime minimă de 2,00 metri realizate din stâlpi și tablii din plasă sudată bordurată. Împrejmuirea este alcătuită din stâlpi metalici (teavă rectangulară 100 x 100 x 4 mm) dispuși la 2,20 m distanță, panouri din plasă bordurată, fixate de stâlpi, fundații continue cu talpă de 40 cm lățime și elevație de 20 cm înălțime. Cota de fundare este la 90 cm față de cota terenului sistematizat.

Spații verzi de protecție și cu rol estetic – în toate incintele, perimetral pe parcela proprie 20% din suprafață.

Parcaje – în incintă se vor prevedea spații pentru manevrele autovehiculelor agabaritice și pentru manevrele autospecialelor de pompieri. Parcarea autovehiculelor (8 locuri de parcare calculate conform prevederilor HG 525/1996) se va realiza în interiorul incintei, în spațiu amenajat neacoperit dispuse pe platforma betonată, realizate paralel cu limita proprietății.

Tâmplăriile exterioare vor fi executate din aluminiu cu rupere de punte termică și geam termoizolant. Ușile secționale ale halei vor fi executate din panouri termoizolante, la culoarea tâmplăriei, cu sistem de culisare în plan vertical, accesele pietonale fiind asigurate prin uși de serviciu separate.

**g) Se prezintă elementele caracteristice ale proiectului propus:**

* + **profilul şi capacităţile de producţie:** activitatea este de tip depozitare și de birou.
	+ Număr personal (spațiu de depozitare) - max 2 persoane
	+ Număr personal (zona de birouri și vestiare) - max 5 persoane
	+ **descrierea instalaţiei şi a fluxurilor tehnologice existente pe amplasament (după caz):** nu este cazul
	+ **descrierea proceselor de producţie ale proiectului propus, în funcţie de specificul investiţiei, produse şi subproduse obţinute, mărimea, capacitatea:** nu este cazul
	+ **materiile prime, energia şi combustibilii utilizaţi, cu modul de asigurare a acestora**. **Pierderile pe faze de fabricaţie sau de activitate şi emisiile în mediu (inclusiv deşeuri)**: asigurarea cu energie electrică se va asigura prin extinderea rețelei de energie electrică LEA 0,4 KV existentă pe strada Dârzei II, conform avizului SC Electrica SA și conectarea la PT existent.

Deșeurile ce pot rezulta din activitatea desfășurată şi din funcționarea clădirii sunt deșeuri din ambalaje, menajere. Acestea se vor depozita în pubele, pe o platformă special amenajată și periodic preluate de către unitățile specializate de ridicare a deșeurilor pe baza unui contract. În procesul de execuție, cât și în activitatea zilnică de funcționare nu se produc noxe care să polueze mediul.

–**racordarea la reţelele utilitare existente în zonă:** construcția propusă va avea următoarele utilități: energie electrică, apă și canalizare.

 -*alimentarea cu apă*: se va asigura prin racordarea obiectivului la rețeaua de apă potabilă locală din conducta PE de 110 mm existentă pe str. Dârzei II. Distribuţia apei la consumatorii interni ai obiectivului, se va face printr-o reţea de conducte din PE cu Dn = 32 mm.

 -*evacuarea apelor uzate*: se va asigura prin colectarea pe teritoriul incintei, prin intermediul unei reţele de canalizare interne, formate din conducte PVC, Dn=110m, şi lungime de aproximativ 60 m şi dirijate către o fosă septică vidanjabilă cu capacitatatea de 25 mc, de unde vor fi vidanjate la cerere. Conductele de apă și canalizare se vor monta îngropat sub adâncimea de îngheț de 1 m deasupra generatoarei superioare a țevilor. Conductele de apă și canalizare aflate deasupra cotei de îngheț se vor termoizola.

 -*energia electrică și asigurarea agentului termic*: pentru încălzirea imobilului se va monta o centrală termică electrică, iar asigurarea cu energie electrică se va asigura prin extinderea rețelei de energie electrică LEA 0,4 KV existentă pe strada Dârzei II, conform avizului SC Electrica SA și conectarea la PT existent.

– **descrierea lucrărilor de refacere a amplasamentului în zona afectată de execuţia investiţiei**: pentru prevenirea, reducerea şi minimizarea efectelor nocive semnificative asupra factorilor de mediu se vor efectua următoarele lucrări directe:

 - terenul ocupat de lucrări provizorii va fi curăţat și adus la forma inițială;

 - organizarea de şantier şi managementul lucrărilor au în vedere afectarea suprafeţei de teren numai în limitele arealului construit. Respectarea normelor de întreţinere şi reglare a parametrilor tehnici de funcţionare a echipamentelor utilizate în construcţii limitează impactul acestora asupra mediului.

 - la finalizarea lucrărilor se vor transporta toate deșeurile rezultate și depozitate în zona șantierului, astfel încât spațiile din interiorul și din zona adiacentă obiectivului să rămână curate și pregătite pentru începerea activității pentru care a fost realizat obiectivul proiectat și vor fi întreținute zilnic.

Pe parcursul realizării investiției, pentru evitarea producerii incidentelor ce pot avea ca efect poluarea mediului, vor fi luate măsurile necesare de diminuare, reducere a efectelor negative produse și de eliminare a cauzelor care au stat la baza poluării accidentale. Totodată, în funcție de amploarea poluării și efectele acesteea, având în vedere reglementările și obligațiile stabilite prin lege, vor fi informate autoritățile competente de mediu și de protecție în situații de urgență.

– **căi noi de acces sau schimbări ale celor existent**e *–* Nu sunt necesare lucrări de amenajare infrastructură drumuri. Accesul carosabil și pietonal se asigură direct din strada Dârzei II (DC 158) peste CN 453.

– **resursele naturale folosite în construcţie şi funcţionare:** pe perioada execuției lucrărilor se vor folosi următoarele resurse naturale achiționate de la furnizori specializați:

 - *minerale*: nu este cazul - betoanele și mortarele vor fi preparate centralizat

 -*combustibil*: benzină, motorină folosite pentru funcționarea utilajelor la executarea construcției.

 - *apa*: potabilă și pentru uz menajer

 *- sol*: pamânt de umplutură folosit la sistematizarea pe verticală

– **metode folosite în construcţie/demolare:** Conform normativ P100-1/2013, construcția propusă se încadrează în clasa de importanță III, categoria de importanță C (normală) conform HG 766/1997.

*Infrastructura*: sistemul de fundare este de tip fundatie izolată din beton armat conectate cu grinzi de echilibrare. Cota de fundație este de -1,50m față de cota terenului natural. Se vor respecta condițiile din studiul geotehnic pentru siguranță în timpul execuției.

*Suprastructura:* stâlpi HEA 300 consolidați cu plăcuțe antitorsiune, grinzi IPE 270, vute IPE 270, otel S355JR, S350GD+Z, suruburi grupa 10.9, Beton C16/20 în fundații, pereți și placa cota zero, Beton C8/10 în elementele de beton simplu egalizare, Oțel PC 52 amaturi longitudinale și transversale. Grosimea acoperirii cu beton în fundații 5 cm. Executarea lucrărilor de beton armat se va face conform prevederilor NE 012-12 Cod de practică privind executarea lucrărilor din beton și beton armat. Verificarea calității lucrărilor se va efectua conform Normativului C56-85 și va avea în vedere toate categoriile de lucrări (de la săpătură până la acoperiș). Anveloparea clădirii se va realiza fără pereți, din sandwich tip tablă cutată de 10 cm la pereți și 5 cm la acoperiș.

Pardoseala hală: beton elicopterizat, pardoseala birouri, vestiare și blocuri sanitare – gresie și parchet.

Tâmplărie din aluminiu, culoare gri, accesorii gri.

Compartimentări interioare: gipscarton, delimitări din sticlă securizată și panori tip sandwish cu diferite grade de rezistenţă la foc, conform indicaţiilor de pe planurile de arhitectură

– **planul de execuţie, cuprinzând faza de construcţie, punerea în funcţiune, exploatare, refacere şi folosire ulterioară** – se vor monta panouri de protecție și avertizare pe tot parcursul lucrărilor. Fazele de execuţie sunt cele convenţionale de construire a clădirilor cu fundații din beton armat şi suprastructură din stâlpi metalici prefabricați și grinzi metalice:

 -Trasarea axelor fundațiilor construcției pe teren

 -Săpătura – atingerea cotei de fundare

 -Poziționarea și montarea armaturilor în fundații (cuzineți de fundare)

 -Cofrarea și armarea centurilor

 -Turnarea betonului în fundații

 -Recepția calitativă a aspectului betonului după decofrare

 -Executarea structurii metalice: stâlpi, pane

 -Execuția structurii din grinzi metalice și învelitori

 -Instalarea tâmplăriilor și ușilor

 -Execuția finisajelor

 -Lucrări la instalații electrice și sanitare

 -Recepția calitativă a lucrărilor

Betoanele și mortarele vor fi preparate centralizat. Energia electrică necesară se ia din rețeaua existentă în zonă. Măsurarea lucrărilor executate se va face cu respectarea abaterilor și toleranțelor maxime admise de standardele și normele specifice la fiecare lucrare. Se vor respecta măsurile specifice precizate în memoriile de specialitate. După terminarea lucrărilor, spațiile afectate de construcție se vor reface la forma inițială și se vor întreține zilnic.

 – **relaţia cu alte proiecte existente sau planificate –** Construcția propusă este izolată, fără construcții în imediata apropiere. Terenul se află în zona ID – unități industriale și de depozitare – UTR 9.

 – **detalii privind alternativele care au fost luate în considerare** **–** nu au fost luate în considerare alte alternative, terenul fiind proprietate privată iar destinația a fost reglementata prin PUZ aprobat.

 – **alte activităţi care pot apărea ca urmare a proiectului (de exemplu, extragerea de agregate minerale, asigurarea unor noi surse de apă, surse sau linii de transport al energiei, creşterea numărului de locuinţe, eliminarea apelor uzate şi a deşeurilor) –** nu este cazul;

 **- alte autorizaţii cerute pentru proiect**:

* Certificatul de urbanism nr. 150 din 13/03/2023 emis de Primăria comunei Crevedia, județul Dâmbovița
* Aviz prevenirea si stingerea incendiilor - ISU Dâmbovița
* Aviz DSP Dâmbovița

 **IV. Descrierea lucrărilor de demolare necesare:** nu este cazul. Terenul este liber de construcţii.

 **V. Descrierea amplasării proiectului**

- **distanţa faţă de graniţe pentru proiectele care cad sub incidenţa <LLNK 11991 0252BO01 0 10>Convenţiei privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin <LLNK 12001 22 12 211 0 17>Legea nr. 22/2001, cu completările ulterioare**: amplasamentul proiectului/proiectul **nu intra** sub incidența Convenţiei

- **localizarea amplasamentului în raport cu patrimoniul cultural** **potrivit Listei monumentelor istorice, actualizată, aprobată prin <LLNK 12004 2314 50BJ01 0 55>Ordinul ministrului culturii şi cultelor nr. 2.314/2004**, **cu modificările ulterioare, şi Repertoriului arheologic naţional prevăzut de <LLNK 12000 43133 331 0 32>Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare:** amplasamentul proiectului/proiectul **nu intra** sub incidența prevederilor legislative menționate.

În zonă nu sunt identificate monumente istorice/de arhitectură sau situri arheologice. Nu este expus la riscuri antropice și/sau naturale și nu se află în zona de protecție a vreunui monument istoric înscris în LMI. Astfel nu exista condiționări de această natură care să influențeze amplasamentul propus.

**- terenuri care aparţin unor instituţii care fac parte din sistemul de apărare, ordine publică şi siguranţă naţională: î**n zonă nu sunt identificate terenuri care aparţin unor instituţii care fac parte din sistemul de apărare, ordine publică şi siguranţă naţională și implicit, nu există condiționări care să influențeze amplasamentul propus.

- **hărţi, fotografii ale amplasamentului care pot oferi informaţii privind caracteristicile fizice ale mediului, şi alte informaţii privind**:

* folosinţele actuale şi planificate ale terenului atât pe amplasament, cât şi pe zone adiacente acestuia: Folosința actuală a terenului: intravilan arabil (curte) cu suprafața de 1500 mp (conform Certificatului de Urbanism nr. 105 din 13/03/2023). Construcția propusă se va executa la circa 17,00 ml față de gardul ce delimitează curtea de drumul de acces, în partea de Sud a terenului. Construcția este compusă din Parter și Etaj. Terenul nu este afectat de artere hidrografice, izvoare, torenti sau avalanse putand fi considerat un teren bun pentru fundare. In urma cercetarilor efectuate pe teren, s-a constatat ca din punct de vedere geotehnic nu exista factori care ar putea influenta negativ stabilitatea terenului de fundare a viitoarei constructii. Terenul se prezintă plan, iar natura terenului de fundare – normală, cu presiunea convențională de calcul Pc = 120kPa. Din punct de vedere al riscului geotehnic, terenul se încadrează în categoria geotehnică II cu risc geotehnic de tip moderat. Conform normativului P100-1/2013, construcția propusă se încadrează în clasa de importanță III, categoria de importanță C (normală) conform HG 766/1997. Construcția propusă este izolată, fără construcții în imediata apropiere.
* politici de zonare şi de folosire a terenului: Destinația conform PUZ aprobat prin HCL nr. 14 din 30/03/2017, terenul se află în zona ID – unități industrial și de depozitare – UTR 9. Construcția se va încadra în prevederile PLANULUI URBANISTIC ZONAL aprobat prin HCL nr. 48 din 19/12/2013, zona ID – unități industrial și de depozitare – UTR 9, respectând indicatorii urbanistici POT=40%, CUT=0,80 și regim de înălțime: P+1, H coama 10 m, precum și regimul de aliniere.
* arealele sensibile – nu este cazul

**- coordonatele geografice ale amplasamentului proiectului, care vor fi prezentate sub formă de vector în format digital cu referinţă geografică, în sistem de proiecţie naţională Stereo 1970:**

RTCM0028: Y = 536883,200 X = 379939,721.

Inventarul de coordonate puncte pe contur (vezi anexa Studiu topografic – ridicare topografica):

Nr. Pct Y X

1 343415,195 574652,216

2 343473,296 574617,741

3 343485,713 574636,741

4 343430,075 574669,754

- **detalii privind orice variantă de amplasament care a fost luată în considerare**: nu este cazul.

 **VI. Descrierea tuturor efectelor semnificative posibile asupra mediului ale proiectului, în limita informaţiilor disponibile:**

 **A. Surse de poluanţi şi instalaţii pentru reţinerea, evacuarea şi dispersia poluanţilor în mediu:**

 **a) protecţia calităţii apelor:**

 **- sursele de poluanţi pentru ape, locul de evacuare sau emisarul**:

Posibilele surse de poluare a apei sunt reprezentate de: ape uzate menajere, ape pluviale de pe acoperisuri la faza de functionare.

 - **staţiile şi instalaţiile de epurare sau de preepurare a apelor uzate prevăzute:**

Apele uzate menajere vor fi colectate în interiorul incintei prin intermediul unei reţele interne de canalizare formate din conducte PVC şi dirijate către o fosă septică vidanjabilă cu capacitatatea de 25 mc, de unde vor fi vidanjate la cerere.

Apele pluviale colectate de pe învelitoare și de pe aleile circulabile se vor colecta în interiorul incintei, prin intermediul jgheaburilor și burlanelor metalice inoxidabile, zincate sau vopsite și/sau direcționate în fosa septică pentru a fi vidanjate.

**b) protecţia aerului:**

 - **sursele de poluanţi pentru aer, poluanţi, inclusiv surse de mirosuri;**

*In procesul de construcție*: nu se produc noxe care să polueze mediul. Betoanele și mortarele vor fi preparate centralizat și furnizate la cerere, stâlpii metalici vor fi furnizați vopsiți. Pe amplasament se vor efectua lucrări de asamblare a construcției din elemente prefabricate.

Posibilele sursele de poluare a aerului în faza de execuţie a proiectului sunt reprezentate de:

* emisii de pulberi în urma realizării construcţiilor (organizare de şantier): este posibil ca activităţile din şantier sa aiba un impact asupra calităţii atmosferei din zonele de lucru reprezentand o sursa de emisii de praf, iar pe de altă parte, sursa de emisie a poluanţilor specifici arderii combustibililor (produse petroliere) în motoarele utilajelor şi execuţiei lucrărilor de construcţie. Emisiile de praf, care apar în timpul execuţiei lucrărilor proiectate, sunt asociate săpăturilor, punerea în operă a materialelor de construcţie, precum şi altor lucrări specifice. Degajările de praf în atmosferă variază adesea substanţial de la o zi la alta, depinzând de nivelul activităţii, de specificul operaţiilor şi de condiţiile meteorologice. Natura temporară a lucrărilor de construcţie conduce la o cantitate redusă de emisii specifice acestor lucrări.
* emisii de gaze de eşapament datorate transportului materialelor și/ sau produselor finite şi a personalului. Poluarea specifică activităţii circulaţiei vehiculelor se poate estima după urmează:

- consumul de carburanţi (substanţe poluante: NOx, CO2, CO, compuşi organici volatili non metanici, particule materiale din arderea carburanţilor etc.);

- aria pe care se desfăşoară aceste activităţi (substanţe poluante – particule materiale în suspensie şi sedimentabile), distanţele parcurse (substanţe poluante - particule materiale ridicate în aer de pe suprafaţa drumurilor).

 ***Se apreciază că emisiile în aer pe perioada de execuţie a proiectului sunt reduse în timp şi afectează doar aria destinată realizării proiectului.***

**- instalaţiile pentru reţinerea şi dispersia poluanţilor în atmosferă:**

*Masuri in perioada de construire:*

* sursele de impurificare a atmosferei asociate activităţilor care vor avea loc în perioada de execuţie a proiectului sunt surse libere, deschise, ca urmare, nu se poate pune problema unor instalaţii de captare - epurare - evacuare în atmosferă a aerului impurificat/gazelor reziduale;

La executarea proiectului se vor respecta urmatoarele **măsuri:**

* vehiculele de transport, vor corespunde condiţiilor tehnice prevăzute la inspecţiile tehnice care se efectuează periodic pe toată durata utilizării lor;
* lucrările de organizare a şantierului trebuie să fie corect concepute şi executate, cu dotări moderne, care să reducă emisiile în aer, apă şi pe sol;
* concentrarea lucrărilor de organizare de șantier se va realiza într-o zonă delimitată, în interiorul amplasamentului, fapt care favorizează o exploatare controlată şi corectă;
* utilajele şi mijloacele de transport vor fi verificate periodic în ceea ce priveşte nivelul de monoxid de carbon şi concentraţiile de emisii în gazele de eşapament şi vor fi puse în funcţiune numai după remedierea eventualelor defecţiuni, cu societăți autorizate;
* alimentarea cu carburanţi a mijloacelor de transport se va face numai în staţii de alimentare autorizate;

În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele **condiții**:

* utilizarea materialelor speciale (folie de plastic, plasa, etc.) cu care se va acoperi pământul excavat, până la reutilizarea lui;
* utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei saptamâni de lucru, dacă nu se vor desfășura operațiuni active mai mult de doua zile consecutiv;
* pe spațiile verzi, acolo unde, pentru efectuarea lucrărilor, s-a îndepărtat stratul vegetal, la finalizarea acestora, vegetația va fi replantată;
* minimizarea activităților generatoare de praf;
* se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
* curățarea / spălarea vehiculelor care ies de pe șantier;
* oprirea motoarelor tuturor vehiculelor aflate în staționare, în zona șantierului;

*In perioada de exploatare a investiției:*

Încălzirea zonei de depozitare, zonei de birouri, vestiare și grupuri sanitare se va face cu centrala (pompa) electrică cu aer cald, ceea ce asigură un impact minim asupra mediului.

  **c) protecţia împotriva zgomotului şi vibraţiilor:**

 **- sursele de zgomot şi de vibraţii;**

În perioada de construiresursele de zgomot şi vibraţii pot fi generate de:

- autovehiculele în timpul aprovizionării cu materiale de construcţie;

- utilajele de sistematizare a terenului;

- lucrări în cadrul organizării de şantier;

 - **amenajările şi dotările pentru protecţia împotriva zgomotului şi vibraţiilor**

În perioada de construire:

- limitarea traseelor și a orelor de lucru de către autovehiculele de transport materiale de construcţie;

- folosirea echipamentelor de lucru conform volumului şi caracteristicilor activităţilor desfăşurate;

- buna funcţionare a echipamentelor folosite;

- oprirea motoarelor autovehiculelor în situația în care staționează o perioadă mai mare de timp în șantier.

***Efectele surselor de zgomot și vibrații se pot manifesta numai local și redus pentru care se vor lua măsuri de limitare a vitezei în șantier și folosirea de utilaje de execuție performante pentru a nu crea efecte negative asupra vecinătăților.***

În perioada de funcționare:

Activitatea nu va include surse de zgomot și vibrații care să depășească limitele admisibile. Se vor utiliza echipamente omologate, respectând nivelul de zgomot și vibrații admisibile, conform normelor în vigoare.

 **d) protecţia împotriva radiaţiilor:**

 **- sursele de radiaţii**: la realizarea proiectului nu vor fi utilizate materiale sau echipamente ce pot constitui surse de radiaţii dăunătoare omului sau mediului;

 **– amenajările şi dotările pentru protecţia împotriva radiaţiilor** – nu este cazul;

  **e) protecţia solului şi a subsolului:**

  **- sursele de poluanţi pentru sol, subsol, ape freatice şi de adâncime:**

Atât în perioada de construire cât și în perioada de funcționare a investiției posibilele surse de poluare a solului sunt:

- scurgerile accidentale de carburanţi de la autovehiculele şi utilajele care tranzitează zona în perioada de amenajare/exploatare a investiției;

- gestionarea necorespunzatoare a deșeurilor generate pe amplasament;

- gestionarea necorespunzatoare a apelor uzate menajere;

 **– lucrările şi dotările pentru protecţia solului şi a subsolului:**

Pe parcursul execuției:

- Solul rezultat din excavații pentru construcție și pentru amenajări exterioare se va folosi la nivelari de teren.

- La ieșirea din incinta construcției, mașinile vor fi spălate, pentru a se evita poluarea solului și a străzilor adiacente.

Pe perioada efectuării lucrărilor de construcţie, cât și de funcționare sunt prevăzute o serie de măsuri pentru protecţia solului şi subsolului și prevenirea poluării:

- nu se va admite depozitarea carburanților, combustibililor, etc

- reparațiile mijloacelor de transport/utilajelor se vor executa doar la societăți autorizate;

- utilizarea tehnologiilor moderne de construire;

- utilizarea utilajelor moderne, electrice, care nu poluează;

- aprovizionarea și alimentarea autovehiculelor se va face numai în staţii de alimentare autorizate.;

- deșeurile generate în perioada de construire vor fi stocate în spații special amenajate, impermeabilizate, în pubele și vor fi eliminate/valorificate cu societăți care au acest drept potrivit legii, în baza contractului de colaborare;

- se va realiza vidanjarea periodică a grupurilor sanitare ecologice care vor fi instalate pe șantier.

***Impactul realizării investiției asupra factorului de mediu sol și subsol în perioada de execuție se estimează că va fi moderat spre redus, manifestându-se local pe perioada construcției.***

 **f) protecţia ecosistemelor terestre şi acvatice:** nu este cazul

 **- identificarea arealelor sensibile ce pot fi afectate de proiect:** nu este cazul

 **– lucrările, dotările şi măsurile pentru protecţia biodiversităţii, monumentelor naturii şi ariilor protejate**: Cladirea proiectată nu afectează ecosistemul, prin plantații de arbori și peluze se vor crea spații verzi, pentru asigurarea imaginii reprezentative a zonei și a incintei.

 **g) protecţia aşezărilor umane şi a altor obiective de interes public:**

 - **identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altel:**

Amplasamentul proiectului este situat în intravilan, în perimetrul zonei ID – unități industrial și de depozitare – UTR 9. Construcția propusă este izolată, fără construcții în imediata apropiere. Construcția propusă, prin funcțiunea ei și prin modul de realizare nu va pune în pericol așezările umane sau alte obiective de interes public.

Amplasarea obiectivului s-a făcut fără a prejudicia salubritatea, ambientul, starea de confort și sănătatea populației.

Având în vedere că activitatea care se va desfășura ulterior nu are surse semnificative de zgomot şi este situată la distanţă faţă de aşezarile umane, se poate afirma că implementarea investiţiei nu va genera impact negativ asupra populaţiei.

 **– lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public;**

Parcarea autovehiculelor se va face în interiorul amplasamentului, deci în afara circulației publice. Vor fi luate toate măsurile în vederea limitării generării de praf în timpul lucrîrilor, de către prestatorul lucrărilor de construcții care va avea în vedere ca utilajele și mijloacele de transport utilizate să fie corespunzatoare din punct de vedere tehnic și să nu genereze noxe peste limitele admise de legislația în vigoare. **h) prevenirea şi gestionarea deşeurilor generate pe amplasament în timpul realizării proiectului/în timpul exploatării, inclusiv eliminarea:**

**- lista deşeurilor** (clasificate şi codificate în conformitate cu prevederile legislaţiei europene şi naţionale privind deşeurile), cantităţi de deşeuri generate:

*În perioada de pregatire a terenului pentru construire* va rezulta pământ excavat – cca 31 mc, care va fi folosit pentru nivelări de teren în incintă.

*În perioada de construire* este posibilă generarea următoarelor deșeuri rezultate din lucrările de construcție cantitățile estimative*:*

Beton 17 01 01 / R12 - 5 mc;

Fier – otel 17 04 05 /R12 - 10 kg;

Lemn / R12 - 1 mc;

*Pe parcursul execuției*: deșeurile rezultate din construcție (lemn, metal, plastic etc.) vor fi sortate prin grija constructorului și evacuate centralizat, conform contractului de salubritate încheiat cu firme specializate.

*Din activitatea curentă* rezultă:

- deșeuri simple menajere, care prin activitatea de curățenie – întreținere se adună în pungi de plastic prin sortare, în pubele, și se evacuează, prin rețeaua de preluare – evacuare și ambalaje,

- resturi de materiale (metal, tablă, lemn plastifiat etc.) - care se vor colecta în spațiul dedicat special pentru colectare deșeuri și vor fi evacuate centralizat dupa sortarea lor.

 **– programul de prevenire şi reducere a cantităţilor de deşeuri generate**:

Pe perioada efectuării lucrărilor de construcţie, cât și de funcționare beneficiarul împreună cu personalul implicat își asumă obligația de a asigura gestionarea eficientă și utilizarea rațională a materialelor pentru reducerea producerii de deșeuri. *Menționăm că scopul activității beneficiarului este de a promova, comercializa și utiliza în proiecte de amenajări exterioare – lemnul compozit WPC, care este un material ecologic, care nu poluează și este reciclabil*.

Totdată, sunt prevăzute o serie de măsuri pentru prevenirea și reducerea cantităților de deșeuri:

- Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate. Vor fi evacuate periodic, fără a bloca căile de acces pietonale și stradale;

- Deșeurile din activitatea curentă se vor colecta în spațiul special amenajat, în europubele, prin sortare, și se vor evacua, conform contractului de salubritate încheiat cu firme specializate.

- Se va evita depozitarea necontrolată a deșeurilor rezultate;

- Se va asigura salubrizarea zonei și menținerea curățeniei pe traseul drumurilor de acces, pe toata perioada realizării lucrărilor;

- Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementării proiectului;

 **– planul de gestionare a deşeurilor** **–** Deşeurile vor fi depozitate în europubele, colectate selectiv (metal/sticlă, hartie, mase plastice), așezate într-un spațiu special amenajat, care vor fi colectate pe baza de contract încheiat cu societate autorizată.

Pe parcursul activității, beneficiarul va realiza gestiunea deşeurilor conform prevederilor Legii 211/2011 privind regimul deşeurilor şi al H.G. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, modificată şi completată de HG 210/2007 .

Evidenţa gestiunii deşeurilor va conţine următoarele informaţii:

- tipul deşeului;

- codul deşeului;

- instalaţia producatoare;

- cantitatea produsă;

- data evacuării deşeului din instalaţie;

- modul de stocare temporară;

- modul de valorificare/ eliminare finală şi cantităţile valorificate/ eliminate;

- data predării deşeului;

- cantitatea predată de către transportator;

- date privind orice amestecare a deşeurilor, etc.

Datele se vor transmite periodic la Agenţia pentru Protecţia Mediului Dâmbovița.

 **i) gospodărirea substanţelor şi preparatelor chimice periculoase:**

 **- substanţele şi preparatele chimice periculoase utilizate şi/sau produse** **–** la implementarea proiectului nu vor fi folosite substanțe și preparate chimice periculoase; combustibilii folosiți de către mijloacele de transport vor fi achiziționate direct de la stațiile de alimentare autorizate.

În activitatea de depozitare nu se realizează operațiuni care să genereze substanțe toxice sau periculoase.

Nu se vor depozita în cadul incintei sau în clădire substanțe toxice sau periculoase.

– **modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei** **–** nu este cazul

 **B. Utilizarea resurselor naturale, în special a solului, a terenurilor, a apei şi a biodiversităţii:** nu este cazul

 **VII. Descrierea aspectelor de mediu susceptibile a fi afectate în mod semnificativ de proiect:**

 - **impactul asupra populaţiei, sănătăţii umane, biodiversităţii (acordând o atenţie specială speciilor şi habitatelor protejate), conservarea habitatelor naturale, a florei şi a faunei sălbatice, terenurilor, solului, folosinţelor, bunurilor materiale, calităţii şi regimului cantitativ al apei, calităţii aerului, climei (de exemplu, natura şi amploarea emisiilor de gaze cu efect de seră), zgomotelor şi vibraţiilor, peisajului şi mediului vizual, patrimoniului istoric şi cultural şi asupra interacţiunilor dintre aceste elemente. Natura impactului (adică impactul direct, indirect, secundar, cumulativ, pe termen scurt, mediu şi lung, permanent şi temporar, pozitiv şi negativ):** Construcția propusă este izolată, fără construcții în imediata apropiere. Construcția propusă, prin funcțiunea ei și prin modul de realizare nu va pune în pericol așezările umane sau alte obiective de interes public. Amplasarea obiectivului s-a făcut fără a prejudicia salubritatea, ambientul, starea de confort și sănătatea populației.

* **Perioada de execuție**

***Factorul de mediu APA***

Se estimează că impactul asupra apelor de suprafață este minim datorat în principal distanței mari față de corpurile de apă de suprafață (proiectul desfășurându-se în intravilan în perimerul zonei ID – unități industrial și de depozitare – UTR 9) și amplorii lucrărilor, precum și alegerii de soluții tehnice ale sistemului hidroedilitar adecvate, respectiv deversarea apelor uzate în fosă septică vidanjabilă. Iar posibilitatea de poluare a stratului freatic, se apreciază că și aceasta va fi relativ redusă.

***Factorul de mediu AER***

Activitățile din șantier pot avea un posibil impact asupra calității atmosferei din zonele de lucru și din zonele adiacente acestora, precum și traficul auto generat de existența șantierului (vehicule transport materiale) în zonă.

O apreciere a emisiilor specifice în perioada de construcție conduce la concluzia că acestea, în punctele de lucru sunt locale, punctiforme și de scurtă durată.

***Factorul de mediu ZGOMOT ȘI VIBRAȚII***

Efectele surselor de zgomot și vibrații se pot manifesta numai local si redus pentru care se vor lua urmatoarele măsuri: organizarea lucrului numai în perioada de zi.

***Factorul de mediu SOL ȘI SUBSOL***

Impactul realizării construcției asupra factorului de mediu sol și subsol în perioada de execuție se estimează că va fi moderat spre redus, manifestându-se local pe perioada construcției.

Pentru asigurarea prevenirii poluării solului în perioada de execuție vor fi luate următoarele măsuri:

- utilajele folosite în vederea realizării obiectivului vor fi amplasate în zona special amenajată și autorizată ca și organizare de șantier din interiorul proprietății.

- repararea și alimentarea utilajelor se va face numai în unități specializate;

- se vor amplasa containere pentru colectarea deșeurilor menajere și asimilabile pentru personalul muncitor.

*Efectele realizării investiției asupra factorului de mediu sol și subsol în perioada de execuție se estimează că vor fi moderate spre redus, manifestându-se doar local pe perioada construcției.*

***Factorul de mediu BIODIVERSITATEA***

Efectele realizării investiției asupra factorului de mediu biodiversitatea în perioada de execuție se estimează ca vor fi nesemnificative, *manifestându-se local pe perioada construcției*.

***Factorul de mediu PEISAJ***

Impactul negativ asupra peisajului poate apare în perioada de execuție prin prezența șantierului și din desfășurarea lucrărilor și se estimează că va fi moderat, local, de scurtă durată.

***MEDIUL SOCIAL ȘI ECONOMIC***

Impactul asupra mediului social și economic va fi pozitiv. Investiția prin construirea halei va contribui dezvoltarea economică a zonei, la bugetul public local, dar și prin crearea locurilor de muncă pentru locuitorii din zonă.

***CONDIȚII CULTURALE ȘI ETNICE, PATRIMONIU CULTURAL***

Nu se prelimină efecte negative asupra patrimoniului cultural existent prin realizarea lucrărilor proiectate

* **Perioada de exploatare**

***Factorul de mediu APA:*** Prin măsurile proiectate de colectare și evacuare dirijată a apelor din precipitații, se apreciază că eroziunea solului și sedimentările necontrolate din zona analizată se vor reduce la minim iar soluțiile tehnice alese pentru sistemul hidroedilitar asigură protecția apelor.

***Factorul de mediu AER:*** prin măsurile care se vor adopta se va diminua la maxim posibil, efectele negative si impactul pe care-l poate avea funcționarea investiției.

***Factorul de mediu SOL ȘI SUBSOL****:* nu vor interveni schimbări în calitatea și structura solului și subsolului.

***Factorul de mediu PEISAJ:*** spațiul va fi amenajat peisagistic, cu spații verzi.

 – **extinderea impactului** (zona geografică, numărul populaţiei/ habitatelor/ speciilor afectate): extinderea impactului este extrem de restrânsă, localizată în interiorul amplasamentului supus implementării proiectului și în imediata vecinătate a acestuia. Realizarea întregului proiect de amenajare, prin măsurile de reducere a emisiilor adoptate nu va conduce sub nici o formă la afectarea semnificativă a factorilor de mediu, în zonele adiacente proiectului.

 – **magnitudinea şi complexitatea impactului**: date fiind caracteristicile proiectului se constată faptul că potențialul impact nesemnificativ la faza de construire asupra oricărui factor de mediu se va înregistra strict local, în perimetrul amplasamentului analizat. Din acest punct de vedere se constată faptul că magnitudinea și complexitatea impactului asupra mediului inconjurător sunt limitate la un nivel extrem de redus și nesemnificativ.

 – **probabilitatea impactului:** probabilitatea înregistrării unui impact negativ semnificativ asupra oricărui factor de mediu este extrem de redusă.

 – **durata, frecvenţa şi reversibilitatea impactului:** durata de manifestare a potențialului impact nesemnificativ asupra factorilor de mediu va fi limitată la perioada aferentă executării lucrărilor propuse. Frecvența de înregistrare a potențialului impact nesemnificativ asupra factorilor de mediu va fi în mod direct corelată cu programul de lucru ce va fi stabilit pe durata executării lucrărilor.

 – **măsurile de evitare, reducere sau ameliorare a impactului semnificativ asupra mediului**:

- Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;

- Se va evita depozitarea necontrolata a deșeurilor rezultate;

- Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;

- Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;

- Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile mijloacelor de transport/utilajelor se vor executa doar la societăți autorizate;

- Nu se vor evacua ape uzate în emisari naturali, canale de desecare, rigole stradale sau freatic atat pe perioada execuției lucrărilor cât și după aceasta;

- Terenul afectat temporar de lucrări, va fi adus la starea iniţială și va fi întreținut în fiecare zi;

 – **natura transfrontalieră a impactului:** – nu este cazul.

 **VIII. Prevederi pentru monitorizarea mediului - dotări şi măsuri prevăzute pentru controlul emisiilor de poluanţi în mediu, inclusiv pentru conformarea la cerinţele privind monitorizarea emisiilor prevăzute de concluziile celor mai bune tehnici disponibile aplicabile.**

**Indicatorii de calitate ai apelor uzate:** nu este cazul

Apele uzate menajere, vor fi colectate și dirijate către o fosă septică vidanjabilă, de unde vor fi vidanjate la cerere.

 **IX. Legătura cu alte acte normative şi/sau planuri/ programe/ strategii/ documente de planificare:**

1. **Justificarea încadrării proiectului, după caz, în prevederile altor acte normative naţionale care transpun legislaţia Uniunii Europene**: <LLNK 832010L0075 20>Directiva 2010/75/UE (IED) a Parlamentului European şi a Consiliului din 24 noiembrie 2010 privind emisiile industriale (prevenirea şi controlul integrat al poluării), <LLNK 832012L0018 20>Directiva 2012/18/UE a Parlamentului European şi a Consiliului din 4 iulie 2012 privind controlul pericolelor de accidente majore care implică substanţe periculoase, de modificare şi ulterior de abrogare a<LLNK 831996L0082 20> Directivei 96/82/CE a Consiliului, <LLNK 832000L0060 20>Directiva 2000/60/CE a Parlamentului European şi a Consiliului din 23 octombrie 2000 de stabilire a unui cadru de politică comunitară în domeniul apei, <LLNK 832008L0050 31>Directiva-cadru aer 2008/50/CE a Parlamentului European şi a Consiliului din 21 mai 2008 privind calitatea aerului înconjurător şi un aer mai curat pentru Europa, <LLNK 832008L0098 20>Directiva 2008/98/CE a Parlamentului European şi a Consiliului din 19 noiembrie 2008 privind deşeurile şi de abrogare a anumitor directive, şi altele).

Proiectul **nu se incadreaza** în prevederile legislative menționate.

**B. Se va menţiona planul/ programul/ strategia/ documentul de programare /planificare din care face proiectul, cu indicarea actului normativ prin care a fost aprobat:**

PUZ aprobat prin HCL nr. 14 din 30/03/2017,

PLANUL URBANISTIC ZONAL aprobat prin HCL nr. 48 din 19/12/2013, zona ID – unități industrial și de depozitare – UTR 9,

Certificatul de Urbanism nr. 105 din 13/03/2023

**X. Lucrări necesare organizării de şantier**

**- descrierea lucrărilor necesare organizării de şantier;**

Organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare.

Organizarea de santier se va amenaja in limitele incintei detinute de titular si va cuprinde platforma depozitare materiale, containere pentru materiale, etc.

Colectarea deseurilor menajere si a celor rezultate in urma activitatii de executie se va face in pubele, amplasate pe o platforma amenajata, in baza contractului incheiat cu societatea de salubritate care actioneaza in zona;

Perimetrul proprietatii afectat de lucrari va fi imprejmuit provizoriu.

- **localizarea organizării de şantier:** organizarea de santier va fi localizata in incinta amplasamentului; Lucrarile de constructie si organizare de santier se vor executa cu afectarea unei suprafete minime de teren, pe o arie cat mai restransa in jurul obiectivului, accesul utilajelor facandu-se exclusiv pe drumul de acces existent, depozitarea materialelor se va face in mod organizat doar in cadrul santierului; nu se vor bloca caile de acces;

- **descrierea impactului asupra mediului a lucrărilor organizării de şantier** - avand in vedere ca organizarea de santier se va realiza in incinta amplasamentului in cadrul zonei ID – unități industrial și de depozitare – UTR 9, se estimeaza ca lucrarile necesare organizarii de santier nu vor genera impact negativ asupra mediului;

- **surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier**;

 - organizarea de santier se va realiza in incinta amplasamentului, iar nivelul maxim al zgomotului produs se va incadra in limitele impuse de SR 10.009/2017;

 -se vor respecta prevederile HG nr. 1765/2006 cu modificarile si completarile ulterioare privind limitarea nivelului emisiilor de zgomot in mediul produs de echipamente destinate utilizarii in exteriorul cladirilor, fiind admisa doar folosirea echipamentelor ce poarta inscriptionat in mod vizibil, lizibil și de nesters marcajul european de conformitate CE, insotit de indicarea nivelului garantat al puterii sonore;

 - nu vor fi prezente surse de vibratii;

-vor fi folosite utilaje/echipamente care respecta normele ADR, iar substantele poluante pentru atmosfera se vor incadra in valorile limita ale emisiilor stabilite de Ord. MAPM nr. 462/1993 cu modificarile si completarile ulterioare colaborat cu Lg. nr. 104/2011, actualizata 2018;

 – **dotări şi măsuri prevăzute pentru controlul emisiilor de poluanţi în mediu.**

- amenajarea spaţiilor de stocare a deşeurilor în zona organizării de şantier, organizarea colectării periodice si transportul spre eliminare/valorificare a deşeurilor rezultate;

- echipamentele destinate utilizarii in exteriorul constructiei vor avea un nivel de zgomot redus; vor fi folosite utilaje/echipamente care respecta normele ADR; toate vehiculele vor avea motorul oprit – nici un vehicul nu va avea motorul pornit la stationare;

- vehiculele si utilajele se vor intretine corespunzatror si vor avea reviziile tehnice la zi; eventualele defectiuni ale utilajelor/vehiculelor care vor fi folosite la organizarea de santier vor fi remediate in service-uri autorizate;

- intrarea in zona organizarii de santier se va realiza numai pe drumurile de acces existente; la iesirea din amplasament a utilajelor/vehiculelor care au fost folosite pentru organizarea de santier se vor curata rotile acestora, astfel incat partea carosabila sa nu se murdareasca; toate incarcaturile ce intra sau ies din santier vor fi acoperite.

- umectarea frontului de lucru si a perimetrului ce urmează a fi îngropat/săpat/excavat în vederea evitării emisiei de praf în atmosfera; se vor ridica bariere eficiente in jurul zonele de activitati cu praf si ca limitare a amplasamentului

- realizarea lucrărilor pe etape.

 **XI. Lucrări de refacere a amplasamentului la finalizarea investiţiei, în caz de accidente şi/sau la încetarea activităţii, în măsura în care aceste informaţii sunt disponibile:**

- la finalizarea lucrarilor se vor transporta toate deseurile rezultate si depozitate in zona santierului, astfel incat spatiile din interiorul si din zona adiacenta obiectivului să rămână curate si pregatite pentru inceperea activitatii pentru care a fost realizat obiectivul proiectat.

- perimetrul implicat va fi supus unui proces de reabilitare ce va viza ameliorarea zonelor afectate, daca va fi cazul;

- se vor realiza lucrări de amenajare in funcţie de caracteristicile zonei afectate astfel încât sa fie limitat impactul negativ asupra acestora

 **– aspecte referitoare la prevenirea şi modul de răspuns pentru cazuri de poluări accidentale**

- se vor intretine corespunzator toate sistemele/instalatiile de evacuare a apelor uzate menajere si pluviale și se va asigura vidanjarea lor periodică după necesitate;

- in cazul unor poluari accidentale se vor lua toate masurile necesare astfel incat factorii de mediu sa fie cat mai putin afectati, respectiv:

- se va acţiona imediat pentru a controla, izola, elimina sau, în caz contrar, pentru a gestiona poluanţii respectivi şi/sau orice alţi factori contaminanţi, în scopul limitării sau prevenirii extinderii prejudiciului asupra mediului şi a efectelor negative asupra sănătăţii umane sau agravării deteriorării serviciilor;

- se vor aplica măsurile reparatorii necesare inlaturarii prejudiciului cauzat asupra mediului de accident, proporţionale cu prejudiciul cauzat şi capabile să conducă la îndepărtarea efectelor prejudiciului;

 – **aspecte referitoare la închiderea/dezafectarea/demolarea instalaţiei: -** nu este cazul;

 – **modalităţi de refacere a stării iniţiale/reabilitare în vederea utilizării ulterioare a terenului:** nu este cazul

 **XII. Anexe - piese desenate:**

 1. planul de încadrare în zonă a obiectivului şi planul de situaţie, cu modul de planificare a utilizării suprafeţelor; formele fizice ale proiectului (planuri, clădiri, alte structuri, materiale de construcţie şi altele); planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente) - atasate dosarului;

 2. schemele-flux pentru procesul tehnologic şi fazele activităţii, cu instalaţiile de depoluare: nu este cazul

 3. schema-flux a gestionării deşeurilor: nu este cazul;

 4. alte piese desenate, stabilite de autoritatea publică pentru protecţia mediului: nu este cazul;

 **XIII. Pentru proiectele care intră sub incidenţa prevederilor <LLNK 12007 57182 3?2 28 57>art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare, memoriul va fi completat cu următoarele**: nu este cazul

 **XIV. Pentru proiectele care se realizează pe ape sau au legătură cu apele, memoriul va fi completat cu următoarele informaţii, preluate din Planurile de management bazinale, actualizate:** nu este cazul

 **XV. Criteriile prevăzute în anexa nr. 3 la Legea nr.292/2018 privind evaluarea impactului anumitor proiecte publice şi private asupra mediului se iau în considerare, dacă este cazul, în momentul compilării informaţiilor în conformitate cu punctele III-XIV.**

 **Caracteristicile proiectului care au fost examinate, în special, au fost:**

**1. a)** **dimensiunea și concepția întregului proiect**: mic

 **b)** **cumularea cu alte proiecte existente și/sau aprobate**: nu sunt

 **c)** **utilizarea resurselor naturale, în special a solului, a terenurilor, a apei și a biodiversității**: nu sunt

 **d)** **cantitatea și tipurile de deșeuri generate/gestionate**: cantitati reduse

 **e)** **poluarea și alte efecte negative**: nesemnificativa

 **f)** **riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**: redus

 **g)** **riscurile pentru sănătatea umană - de exemplu, din cauza contaminării apei sau a poluării atmosferice**: redus

2. **a)** **utilizarea actuală și aprobată a terenurilor**: intravilan arabil (curte), zona ID – unități industrial și de depozitare – UTR 9

3. **a)** **importanța și extinderea spațială a impactului** - de exemplu, zona geografică – impact pozitiv prin dezoltarea economică a regiunii

 și dimensiunea populației care poate fi afectată:

 **b)** **natura impactului**: nesemnificativ

 **d)** **intensitatea și complexitatea impactului**: redus

 **e)** **probabilitatea impactului**: local

 **f)** **debutul, durata, frecvența și reversibilitatea preconizate ale impactului**: local

 **g)** **cumularea impactului cu impactul altor proiecte existente și/sau aprobate**: nesemnificativ

 **h)** **posibilitatea de reducere efectivă a impactului**: prin luarea masurilor organizatorice.

Administrator S.C. Aspectline Group S.R.L.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ Dunai Nicolae